[{"text_idx": "#000002", "text": "Nur malmulte da versoj mi konis el c\u0302i mirinda ciklo Myricae \u2013 Mirikoj de Giovanni Pascoli \u2013 antau\u0306 ol aperis tiu c\u0302i traduko. Estas poezikolekto, kiu iom post iom dum siaj reeldonoj c\u0302iam pli ampleksig\u0302is. Finfine g\u0302i estas kvazau\u0306 \u201ela\u201d ekzemplo de klasika itala lirika poezio."}, {"text_idx": "#000003", "text": "La titolo Myricae (latina vorto kun senco: tamarisko) famig\u0302is c\u0302e Vergilio \u2013 Eklogo 4, verso 2: \u201ePlac\u0302as ne c\u0302iujn arbustoj kaj c\u0302i tamarisk' humila\u201d. G\u0302i do simbolas simplan, ne altflugan poezion. Ne estas hazarde, ke Pascoli elektis latinan titolon kun aludo intima al latinlingva poemo, c\u0302ar li estis forte trapenetrita de la latina literaturo. Mem li ankau\u0306 verkis poemojn latine, kaj plurfoje en la nov-latina movado li akiris internaciajn premiojn pro tio. Krome Pascoli instruis pri la latina kaj greka lingvoj kaj literaturoj en pluraj universitatoj, g\u0302is fine li farig\u0302is docento pri la itala en la universitato de Bologna."}, {"text_idx": "#000007", "text": "Ofte la metriko au\u0306 la rimskemo reliefigas sin kvazau\u0306 kuntena poeziilo: same kiel c\u0302e la sola poemaro de Katulo en la latina, kie oni lau\u0306metrike ordigis la poemojn. Pascoli tion certe sciis, do eble tio influis lian elekton de c\u0302i ordiga rimedo."}, {"text_idx": "#000008", "text": "Min foje kaj refoje frapis la mirinda poezia lerteco de la tradukinto: tiaforme legi poemaron estas vere plezuro. Kiaj versritmoj, kia ric\u0302eco da senklis\u0302aj rimoj! Persone mi ne tiom amas la rimadon, sed Nicolino Rossi tradukis \u2013 tute prave! \u2013 formfidele, do en rimoj."}, {"text_idx": "#000015", "text": "Kaj por fini mi ne retenu min de nova cito: el la ciklo Ekpensoj jen la eta, sed tre bildalvoka strofo Ploro:"}, {"text_idx": "#000018", "text": "Kun tiu senutila debato en fres\u0302a memoro, mi prenis la eldonon de Mirikoj de Giovanni Pascoli en la traduko de Nicolino Rossi. Giovanni Pascoli estas preskau\u0306 komplete nekonata en lingvoj, kiujn mi pli-malpli kapablas legi. Do des pli bone, ke ni almenau\u0306 en Esperanto havas belan eldonon de lia c\u0302efverko."}, {"text_idx": "#000019", "text": "La libro komencig\u0302as per tre (fakte: tro) konciza enkonduko pri la vivo kaj la poezio de Pascoli. Rossi referencas al eseo de Pascoli mem: \u201cLa poezio estas jam en la aj\u0302oj, sufic\u0302as g\u0302in eltrovi; kaj inter la poeziaj aj\u0302oj, krom la belaj simplaj de la naturo, enestas ankau\u0306 la sento kaj la kontentig\u0302o pri la propraj\u0302o, ec\u0302 se limigita\u201d. Do bone, sed mi estus preferinta prezenton en iom malpli kompakta lingvo por tiom malofta verkisto."}, {"text_idx": "#000029", "text": "Tiel Pascoli estas unu el la grandaj melankoliaj poetoj de la itala literaturo. La libro estas tre bonvena aldono al nia parnaso."}, {"text_idx": "#000032", "text": "Densa lingvaj\u0302o, ankau\u0306 en la traduko. Mi jen kaj jen prenis la italan originalon por konstati, c\u0302u Rossi vere transponis al la Esperanta prozodio la apartecon de la poezio de Pascoli. Tiu leganto diras, ke li sukcesis."}, {"text_idx": "#000034", "text": "La libro estas rekomendata al c\u0302iuj seriozaj interesatoj de la monda literaturo."}]